სიული პრიუდომი
სიული პრიუდომი (ფრანგ. Sully-Prudhomme, ნამდვილი სახელი და გვარი – რენე ფრანსუა არმან პრიუდომი ფრანგ. René François Armand (Sully) Prudhomme; დ. 16 მარტი, 1839, პარიზი — გ. 7 სექტემბერი, 1907, შატენე-მალაბრი) — ფრანგი პოეტი, ესეისტი, პოეტთა ჯგუფ „პარნასის“ წევრი, ნობელის პრემიის პირველი ლაურეატი ლიტერატურის დარგში (1901). პრიუდომი ფრანგი მაღაზიის მფლობელის ოჯახში დაიბადა. ლექსების კრებულის — „ამაო ალერსი“ (1875), ფილოსოფიური პოემების: „ბედი“ (1872), „სამართლიანობა“ (1878), „ბედნიერება“ (1888) ავტორი; აგრეთვე სოციოლოგიური და ხელოვნებათმცოდნეური შრომების ავტორი. პრიუდომი პარიზში დაიბადა. თავდაპირველად ინჟინერიას ეუფლებოდა, შემდეგ — ფილოსოფიას, ბოლოს კი — პოეზიას. მან თანამედროვე დროისთვის მეცნიერული პოეზიის შექმნა გადაწყვიტა. თავისი გულწრფელი და მელანქოლიური ხასიათის გამო ის პარნასელთა სკოლის წარმომადგენლებს დაუკავშირდა.